CELEX: 62010TA0422
Language: hr
Date: 2015-07-15 00:00:00
Title: Predmet T-422/10: Presuda Općeg suda od 15. srpnja 2015. – Trafilerie Meridionali protiv Komisije („Tržišno natjecanje — Zabranjeni sporazumi — Europsko tržište čelika za prednapinjanje — Utvrđivanje cijena, podjela tržišta i razmjena osjetljivih poslovnih informacija — Odluka kojom se utvrđuje povreda članka 101. UFEU-a — Jedinstvena, složena i trajna povreda — Proporcionalnost — Načelo individualizacije kazni i sankcija — Neograničena nadležnost”)

14.9.2015   
            
            
               HR
            
            
               Službeni list Europske unije
            
            
               C 302/38
            
         Presuda Općeg suda od 15. srpnja 2015. – Trafilerie Meridionali protiv Komisije
   (Predmet T-422/10) (1)
   
   ((„Tržišno natjecanje - Zabranjeni sporazumi - Europsko tržište čelika za prednapinjanje - Utvrđivanje cijena, podjela tržišta i razmjena osjetljivih poslovnih informacija - Odluka kojom se utvrđuje povreda članka 101. UFEU-a - Jedinstvena, složena i trajna povreda - Proporcionalnost - Načelo individualizacije kazni i sankcija - Neograničena nadležnost”))
   (2015/C 302/48)
   Jezik postupka: talijanski
   
      Stranke
   
   
      Tužitelj: Trafilerie Meridionali SpA, prije Emme Holding SpA (Pescara, Italija) (zastupnici: G. Visconti, E. Vassallo di Castiglione, M. Siragusa, M. Beretta i P. Ferrari, odvjetnici)
   
      Tuženik: Europska komisija (zastupnici: B. Gencarelli i V. Bottka, zatim V. Bottka i R. Striani i naposljetku V. Bottka i G. Conte, agenti, uz asistenciju P. Manzinija, odvjetnika)
   
      Predmet
   
   Zahtjev za poništenje i preinaku Odluke Komisije C (2010) 4387 final od 30. lipnja 2010. o postupku primjene članka 101. UFEU-a i članka 53. Sporazuma o EGP-u (predmet COMP/38344 – Čelik za prednapinjanje), kako je izmijenjena Odlukom Komisije C (2010) 6676 final od 30. rujna 2010. i Odlukom Komisije C (2011) 2269 final od 4. travnja 2011.
   
      Izreka
   
   
               1.
            
            
               Poništava se članak 1. točka 17. Odluke Komisije C (2010) 4387 final od 30. lipnja 2010. o postupku primjene članka 101. UFEU-a i članka 53. Sporazuma o EGP-u (predmet COMP/38344 – Čelik za prednapinjanje) kako je izmijenjena odlukom Komisije C (2010) 6676 final od 30. rujna 2010. i odlukom Komisije C (2011) 2269 final od 4. travnja 2011. u dijelu u kojem je Komisija utvrdila da je Trafilerie Meridionali SpA, ranije Emme Holding SpA, sudjelovao u predmetnom paneuropskom dijelu povrede od 4. ožujka 1997. do 9. Listopada 2000., ocijenila da se to sudjelovanje odnosilo na trožičani pramen od 4. ožujka 1997. do 28. veljače 2000. i utvrdila da je to sudjelovanje u antitržišnim praksama trajalo u razdoblju od 30. kolovoza 2001. do 10. lipnja 2002.
            
         
               2.
            
            
               Članak 3. točka 17. Odluke C (2010) 4387 final, kako je izmijenjena Odlukom C (2010) 6676 final i Odlukom C (2011) 2269 final se poništava.
            
         
               3.
            
            
               Novčana kazna izrečena Tramu se utvrđuje u iznosu od 3,2 milijuna eura.
            
         
               4.
            
            
               Tužba se odbija u preostalom dijelu.
            
         
               5.
            
            
               Svaka stranka snosit će vlastite troškove u dijelu koji se odnosi na predmet T-422/10.
            
         
               6.
            
            
               Trafilerie Meridionali će, osim vlastitih troškova, snositi troškove Europske komisije u dijelu koji se odnosi na T-422/10 R.
            
         
      (1)  SL C 317, 20. 11. 2010.